Diari Oficial de la Generalitat Valenciana


Sumari del DOGV 7890, del 07-10-2016 (2016/7620)

RESOLUCIÓ de 26 de setembre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses a les proves selectives d'accés al cos C1-01, subgrup C1, sector administració general, Administratiu de l'administració de la Generalitat, torn de promoció interna, Convocatòria 3/2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7890

Data del DOGV
:   07-10-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/7620


Data del document
:   26-09-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 26 de setembre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses a les proves selectives d'accés al cos C1-01, subgrup C1, sector administració general, Administratiu de l'administració de la Generalitat, torn de promoció interna, Convocatòria 3/2014. [2016/7620]  
D'acord amb el que establix l'article 10.2 del Decret 33/1999, de 9 de març, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de funció pública i amb la base 7.5 de l'Orde 1/2015, de 20 de novembre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos C1-01, subgrup C1, sector administració general, Administratiu de l'administració de la Generalitat, torn de promoció interna, Convocatòria 3/2014 (DOCV 7671, 03.12.2015), resolc:  
  
Primer  
Elevar a definitiva la llista provisional de persones admeses i excloses a la convocatòria 3/2014, publicada en el DOCV número 7748, de 29 de març de 2016, una vegada vistes les reclamacions i esmenats els defectes, la dita llesta queda com seguix:  
Annex I: Persones admeses a les proves selectives.  
Annex II: Persones excloses a les proves selectives.  
   
Segon  
Convocar totes les persones admeses (Alacant, Castelló i València), a la realització del primer exercici que tindrà lloc el pròxim dia 21 de gener de 2017 (dissabte), a les 10.00 hores, en l'Edifici: Direcció, administració i docència (planta soterrani) de l'Hospital la Fe, avinguda Fernando abril Martorell, número 106, 46586, de València.  
L'orde de crida dels aspirants començarà amb la lletra W conforme el resultat del sorteig celebrat el dia 5 de desembre de 2014 i publicat en el DOCV número 7425, de 17 de desembre de 2014.  
Les persones admeses hauran d'acreditar la seua personalitat per mitjà de la presentació del DNI, NIE, passaport o permís de conduir en el moment de ser crides a les aules on es realitze l'exercici corresponent a la present convocatòria sense que per a este efecte siguen vàlides les fotocòpies compulsades dels dits documents, així com de l'exemplar per a la persona interessada de la sol·licitud d'admissió a les proves.  
  
D'acord amb el que disposa la base 9.2 de convocatòria 3/2014 les persones admeses quedaran decaigudes en el seu dret quan es personen en els llocs de celebració quan ja s'hagen iniciat les proves o per la inassistència a les mateixes encara que es dega a causes justificades.  
  
  
Tercer  
Contra esta resolució que posa fi a la via administrativa es podrà interposar recurs contenciós-administratiu en el termini de dos mesos comptats des de l'endemà de la seua publicació, davant de davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa- Administrativa. No obstant podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.  
  
València, 26 de setembre de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.